《次徐总制浙江亭剩柳诗韵》
元代·凌云翰

论射江亭当午日，沙头雨过少轻尘。七重札透威无敌，两石弓开臂有神。

地插绿杨云叶小，腰悬白羽雪花新。他时会见天山定，肯让凌烟第一人。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。